2.3.2023.
HR
Službeni list Europske unije
C 79/1
I. (Rezolucije, preporuke i mišljenja)
REZOLUCIJE
ODBOR REGIJA 152.
PLENARNO ZASJEDANJE OR-A, 30.11.2022.–1.12.2022.
Rezolucija Europskog odbora regija o Programu rada Europske komisije i političkim prioritetima OR-a za 2023.
(2023/C 79/01)
EUROPSKI ODBOR REGIJA (OR)
uzimajući u obzir: — Program rada Europske komisije za 2023.
(1), — Protokol o suradnji s Europskom komisijom iz veljače 2012., — Rezoluciju OR-a o prioritetima Europskog odbora regija za razdoblje 2020.–2025.
(2), — Rezoluciju OR-a o prijedlozima Europskog odbora regija za Program rada Europske komisije za 2023.
(3), — Godišnje izvješće OR-a o stanju regija i gradova u EU-u (4); 1. pozdravlja činjenicu da se Program rada Europske komisije u velikoj mjeri temelji na prijedlozima Konferencije o budućnosti Europe.
Budući da bi provedba nekih prijedloga zahtijevala izmjene Ugovora, OR se slaže s pozivom Europskog parlamenta i predsjednice Europske komisije da se uspostavi konvencija na temelju članka 48.
UEU-a.
Međutim, OR izražava žaljenje zbog toga što u Programu rada Europske komisije nedostaju upućivanja i konkretni prijedlozi povezani sa zaključcima Konferencije o budućnosti Europe kojima se predviđa bolje priznavanje dodane vrijednosti regionalnih i lokalnih vlasti za europsku demokraciju; 2. pozdravlja ponovno preuzimanje obveze Komisije da ciljeve održivog razvoja iskoristi kao svoj opći cilj, osobito njihovom integracijom u europski semestar i instrumente za bolju regulativu.
OR poziva Komisiju da preispita puni potencijal lokalizacije ciljeva održivog razvoja, među ostalim u okviru očekivanog dobrovoljnog preispitivanja EU-a, kako bi se postigao održiv oporavak i ispunili ciljevi održivog razvoja do 2030.; 3. ističe da posljedice aktualne klimatske krize, pandemija bolesti COVID-19, ruski rat protiv Ukrajine i trenutačne rekordne stope inflacije uzrokovane povećanim cijenama hrane i energije, kao i strukturna migracijska i humanitarna kriza na granicama EU-a, koja se osobito snažno očituje na području Sredozemnog mora i Atlantskog oceana, više nego ikad
(1) (2) (3) (4)
COM(2022) 548 final.
COR-2020-01392-00-00-RES-TRA.
COR-2022-02657-00-00-RES-TRA.
https://cor.europa.eu/hr/our-work/Pages/State-of-Regions-and-Cities-2022.aspx?origin=spotlight.